סטארלימס

סטארלימס טכנולוגיות בע"מ (באנגלית: STARLIMS Corporation) היא חברת תוכנה אמריקאית שהוקמה בישראל, המפתחת ומשווקת מערכות לניהול מידע במעבדה (Laboratory information management system) (אנ'). סטארלימס הייתה חברה ציבורית שמניותיה נסחרו בבורסה לניירות ערך בתל אביב בין השנים 1993–2010, ובבורסת נאסד"ק בין השנים 2007–2010. סטארלימס נוסדה על-ידי יצחק פרידמן, בשם אל. איי. אמ. אס. לבורטורי אינפורמיישן מנג'נמט סיסטמס בע"מ (LIMS), בשנת 1986. קודם להקמת החברה עבד פרידמן, לאחר שסיים לימודי גאולוגיה באוניברסיטה העברית, כאיש מכירות בתחום הכרומטוגרפיה בחברה ששיווקה את מוצרי היולט פקארד בישראל. כאשר הלקוחות שלו ביקשו לקנות מערכת לניהול מידע במעבדות, המוצר שהיה להיולט פקארד לא התאים לשוק בישראל, והוא הציע לחברה לפתח מוצר כזה, אך היא לא הייתה מעוניינת. יחד עם חבר, דינו טויבה, פיתח את המערכת הראשונה של החברה שנמכרה לחברת טבע תעשיות פרמצבטיות ואחר כך גם למפעלי ים המלח. עם הקמת החברה הצטרף אליו אחיו חיים פרידמן כסמנכ"ל כספים. יצחק פרידמן שימש כמנכ"ל ודינו טויבה כסמנכ"ל פיתוח. תוך מספר שנים מיצתה החברה את השוק בישראל, היא ביצעה הנפקה ראשונה לציבור בבורסת תל אביב ב-1993, והחלה לפעול בארצות הברית שהפכה לשוק העיקרי שלה. עד שנת 1999 כבר תפסה החברה נתח של כ-5% מהשוק העולמי למערכות מידע למעבדות, והיא העסיקה 17 עובדים בסך הכל. בתחילת שנות ה-2000 גדלה החברה במהירות לאחר שמעבדות ברחבי העולם, בענפי תעשייה שונים, שעד אז פעלו ללא מערכות מסוג זה, החלו להתקין מערכות מידע וניהול. בין השאר סיפקה מערכות לחברות נפט וגז, ליצרני מזון ומוצרי צריכה שוטפים, לחברות תרופות וביוטכנולוגיה. בנוסף נכנסה גם לשוק הממשלתי, לבתי חולים ומעבדות לבריאות הציבור. בשנת 2006 הקימה החברה מרכז מחקר ופיתוח באשקלון, לאחר שזכה במעמד של מפעל מאושר על פי החוק לעידוד השקעות הון. במסגרת המהלך עברה חלק גדול מפעילות הפיתוח של החברה מארצות הברית למרכז הפיתוח בישראל. בנוסף, באותה שנה חתם על הסכם חברת EMC לשילוב תוכנת "דוקומנטום", לניהול מסמכים עם הפתרונות שלה. במאי 2007 הונפקו מניות החברה בנאסד"ק, והיא גייסה 28.4 מיליון דולר לפי שווי שוק של 116 מיליון דולר. בנוסף שינתה החברה את שמה ל"סטארלימס", על שם מוצר הדגל שלה, במקום לימס שהפך גם לשם הגנרי של התחום בה היא פועלת - LIMS, ראשי תיבות של Laboratory Information Management Systems. בעקבות המשבר הכלכלי העולמי ב-2008 קרס מחיר מניית החברה והאחים פרידמן הגדילו החזקותיהם בחברה. בדצמבר 2009 רכשה חברת המכישור הרפואי מעבדות אבוט את סטארלימס, תמורת 123 מיליון דולר. לאחר הרכישה שונה שם החברה ל"אבוט אינפורמטיקס טכנולוגיות" (Abbott Informatics). בהמשך סגרה אבוט את רוב הפעילות בישראל. ביוני 2021 מכרה חברת "מעבדות אבוט" את "סטארלימס" לקרן השקעות "פרנסיסקו פרטנרס", והיא שבה לפעול כחברה עצמאית. אתר האינטרנט הרשמי של סטארלימס (באנגלית) בית ההשקעות מיטב: לימס צומחת בקצב גבוה מהמתחרות ויש לה הנהלה יוזמת; העניקו לה המלצת "קנייה", באתר TheMarker‏, 9 ביולי 2006 שירי חביב ולדהורן, ‏סטארלימס ניסוי המעבדה הצליח, באתר גלובס, 5 במאי 2010 סטארלימס טכנולוגיות בע"מ - דוח תקופתי ליום 31 בדצמבר 2008 שירי חביב ולדהורן, ‏"ההחלטה להנפיק בנאסד"ק הייתה נכונה", באתר גלובס, 3 ביולי 2008 אורי שוסטר, ‏לימס מעבדים צמיחה, באתר גלובס, 2 במאי 2007 לימס - קיבלה פרוייקט של עד 2 מיליון דולר, באתר גלובס, 29 ביולי 1998 אליאב אללוף, ‏תוצאות הדגימה של לימס: 600% עלייה השנה, באתר גלובס, 16 בנובמבר 1999 נתן שבע, לימס קיבלה הזמנה בהיקף של 1.1 מיליון דולר מחברת נפט באמריקה הלטינית, באתר TheMarker‏, 2 ביולי 2006 לימס - הוארך ההסכם עם פרוקטר וגמבל, באתר גלובס, 14 בספטמבר 2000 גיל שלמה, ‏לימס מגדילה נתח השוק בצפון אמריקה: חתמה הסכם ב-4 מיליון דולר עם חברת ביוטכנולוגיה, באתר גלובס, 11 בדצמבר 2005 הארץ, לימס חתמה על הסכם מסגרת בשווי של 3.8 מיליון דולר עם חברה רב-לאומית, באתר TheMarker‏, 12 בספטמבר 2006 נתן שבע, לימס קיבלה הזמנת המשך בהיקף של 1.2 מיליון דולר מרשות פדרלית בארה"ב, באתר TheMarker‏, 5 בנובמבר 2006 אסף רותם, לימס זכתה בחוזה ראשון במערכת הבריאות של אנגליה בהיקף של כמיליון דולר, באתר TheMarker‏, 17 במאי 2006 TheMarker digital, נציבות מס הכנסה הכירה במפעל שתקים לימס באשקלון כמפעל מוטב, על פי חוק עידוד השקעות הון, באתר TheMarker‏, 25 ביוני 2006 גולן פרידנפלד, ‏לימס מגדילה את שוק היעד שלה; חתמה על הסכם לשיתוף פעולה עם ענקית התוכנה EMC, באתר גלובס, 29 ביוני 2006 אורי שוסטר, ‏סטארלימס מצטרפת לנאסד"ק; גייסה 28.4 מיליון דולר לפי שווי של 116 מיליון דולר, באתר גלובס, 24 במאי 2007 שירי חביב ולדהורן, ‏האחים פרידמן מגדילים אחזקותיהם בסטארלימס, באתר גלובס, 29 באוקטובר 2008 TheMarker Online, עוד אקזיט גדול להיי-טק הישראלי: אבוט רוכשת את סטארלימס ב-123 מיליון דולר, באתר TheMarker‏, 15 בדצמבר 2009 John Melendez, Francisco Partners Acquires Starlims from Abbott, Mergers & Acquisitions, ‏4 ביוני 2021